《月夜怀要叔刚》
宋代·梁该

凉生秋雨霁，华月上疏林。
因听落叶响，稍知秋意深。
芳岁倏已徂，白发鬓边侵。
故人渺何许，日夜怀微音。
无由亲兰藻，何以慰冲襟。
云中徒矫首，露下空长吟。

作者简介：梁该，字如佳，号石峰，东莞（今属广东）人。宁宗嘉定七年（一二一四）进士。知醴陵县，通判钦州。民国《东莞县志》卷五四有传。